จังหวะเก็บ PTTGC โบรกฯชูหุ้น “แลกการ์ด” ลุ้นปันผล 1.5 บ. ยีลด์สูง 2.5%
จังหวะเก็บ PTTGC ช่วงราคาอ่อนตัว ฟากโบรกฯชูหุ้น “แลกการ์ด” ลุ้นปันผลระหว่างกาล 1.5 บาท ยีลด์สูง 2.5%
20 ส.ค. 2564

ผู้สื่อข่าวรายงานว่า ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 14.55 น. อยู่ที่ระดับ 56.50 บาท ลบ 1.75 บาท หรือ 3% สูงสุดที่ระดับ 58.25 บาท ต่ำสุดที่ระดับ 56.25 บาท ด้วยมูลค่าการซื้อขาย 3.14 พันล้านบาท

ด้านบริษัท หลักทรัพย์ เอเชีย เวลท์ จำกัด ระบุในบทวิเคราะห์ ยังคงแนะนำ “ซื้อ” หุ้น PTTGC แม้ระยะสั้นจะมีปัจจัยกดดันจากแนวโน้มผลประกอบการช่วงครึ่งปีหลังที่ลดลง แต่ราคาหุ้นปรับลดลงกว่า 10% ในรอบ 3 เดือนที่ผ่านมา ทำให้ PTTGC มีความน่าสนใจในการลงทุน โดยปัจจุบันซื้อขายบน PBV เพียง 0.9 เท่า ขณะที่คาดว่าบริษัทจะประกาศจ่ายเงินปันผลระหว่างกาลในอัตรา 1.5 บาทต่อหุ้น ให้อัตราผลตอบแทนจากเงินปันผล 2.5% ประกอบกับราคาหุ้นมี Upside 26% จากราคาเป้าหมายที่ประเมินไว้ที่ 76 บาท